Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 437

(1) A legtöbb vertikális korlátozás esetében a gazdasági verseny szempontjai csak akkor merülnek fel, ha nem elégséges a márkák közötti verseny, azaz, ha a szállító, a vevõ vagy mindkettõjük szintjén valamilyen fokú piaci erõ tapasztalható. Elviekben a piaci erõ azt jelenti, hogy az erõ birtokosa képes az árat a versenyszint fölé emelni, és — legalábbis rövid távon — extra profitot elérni. A gazdasági társaságoknak lehet piaci hatalmuk a piaci dominancia szintje alatt is, ami a 82. cikk alkalmazásának küszöbértéke. Ha egy nem koncentrált piacon sok vállalat versenyez, feltételezhetõ, hogy a nem szigorú vertikális korlátozásoknak nem lesz érzékelhetõ negatív hatásuk. A piac akkor minõsül nem koncentráltnak, ha a HHI index, azaz az érintett piacon mûködõ vállalkozások egyes piaci részesedései négyzetének összege 1000 alatt van.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes